
Auctor . 


Lectori  salutem! 


Quas  tibi  his  pagellis  offero  ideas  mente  volve  be- 
nevola  quaeso,  nec  pro  alia,  quam  quid  sit,  re  ha¬ 
beto,  dissertatione  inaugurati  —  quam  mihi  conscri¬ 
bere  jussit  lex  academica,  Ne  enim  trita  jamjam  re¬ 
peterem,  nec  prorsus  aliorum  autorum  conscribam 
verba,  opinationes  meas  de  functione  tubi  alimenta- 
ris  hoc  scopo  (scribendi)  delineare  operam  navavi, 
quae  si  absurdae  magis  et  obscurae  viderentur,  mo¬ 
menta,  e  quibus  hausi,  aeque  congerere  studui.  In¬ 
super  nihil  novi  me  invenisse  reor,  aliis  solummodo 
verbis  explicans  machinam  naturae  organicam.  Utrum 
autem  haec  hujus  functionis  expositio  emolumenti 
quidquid  Pathologiae  et  Therapiae  speciali  largiri 
queat,  ex  futuris  constabit. 


Qbservex  la  nature  s  et  suivex  la  route  qiielle  vous  fraee . 

J.  J.  Rousseau. 


P rofanam  certe  et  tritam  repeterem  sententiam,  cuilibet 
in  rerum  natura  existenti  ipsique  universo  scopum  assi¬ 
gnaturus  praefixum.  Hicce  cujuscunque  entis  organici, 
ut  taceam,  ne  nimis  seducamur,  anorganicoruin  scopus 
respectu  totius  universi  ceterorumque  corporum  organi¬ 
corum  vita  ipsa  individualis  est;  vernacula:  ber  burcfy  ba$ 
$eH(bcte  SBefert  fel&jt  unb  bcffen  ^Sev^aCtniffe  $ur  trt 

einer  ^ennffen  Bebfofije  veal  iverbenbe  f03unfc^>  ber  fcfyopferifc^en 
Sftatuv  hei  beffen  53ilbun^. 


§.  2. 

Structuram  autem  animantium  et  formationem  con¬ 
templans,  systematibus  organisque  composita  esse  non 
minus ,  quam  vita  relativa  haec  omnia  gaudere  sciens 
non  ambiges,  his  ipsis  scopum  iterum  convenire  singula¬ 
rem  ,  qui  autem  non  amplius,  etsi  revera  sit,  vita  dici¬ 
tur:  audit  potius  hic  systematum  et  organorum  scopus 
singularis  respectu  partium  ejusdem  organismi  reliqua¬ 
rum  inquantum  enim  vivunt  et  actionem  quamdam  ar¬ 
guunt  —  functio  —  bie  ^evncfytump  —  Exempli  causa 
pulmonum  respirandi,  pedum  ambulandi,  hepatis,  re¬ 
num  ,  testium  etc,  bilem,  urinam,  semen  etc,  secernendi 
functio  est. 


§.  3. 

Multifarie  etiam  componi  actionem  unius  ejusdem- 
que  organi  et  systematis ,  quoad  usque  quibusve  modi¬ 
ficationibus  illius  vigor  et  actio  ad  vitam  (singularem) 
explicandam,  conservandam,  propagandam  impendi 

queat,  aeque  concipitur.  Prospicit  lingua  sensui  gusta¬ 
tus,  loquelae  non  minus  ac  deglutitioni,  larynx  voci  et 
respirationi ,  urinae  excretioni  et  seminis  urethra. 

§•  4. 

Accedimus  hac  via  ad  thema  propositum  :  investigare 
conantes  functionem  tubi  sic  dicti  alimentaris. 

Complectitur  hoc  nomine  organon  membranaceum, 
cylindricum,  valde  elongatum,  vario  modo  convolutum, 
pro  maxima  parte  in  cavo  abdominis  minori  in  illo  tho¬ 
racis  fauciumque  haerens,  orificio  uno  os,  alio  anum 
petens,  adjectis  insuper  organis  quibusdam  ministris, 
veluti  hepate,  liene,  pancreate. 

§.  5. 

Primis  jamjam  medicinae  temporibus  hoc  organon 
confectioni  chymi  et  chyli,  resorptioni  principii  plastici, 
egestioni  faecum  utpote  et  secretioni  occumbere  perlatum 
est,  quae  doctrina  et  nostri  adhuc  aevi  quam  maxime 
placet  medicis.  Enimvero  cibi  et  potulenta  masticatione, 
insalivatione  etc.  quoquomodo  praeparata,  in  ventriculum 
delata,  huc  digesta,  in  chymum,  pedetentim  in  chylum 
admixtis  bile  et  succo  pancreatico,  conversa,  per  re¬ 
liquam  canalis  partem  ducta,  in  binas  tandem  discedunt 
partes,  quarum  fluidior  partibus  coagulabilibus ,  nutri- 
tioni  organorum  inservientibus  consisteris,  vasis  traditur 
resorptoriis ,  altera  non  amplius  digestibilis  per  anum 
ejicitur.  Obvolvitur  hunc  in  finem  canalis  alimentaris 
innumeris  vasis  resorptoriis,  quae  succum  hunc  alentem 
valido,  quo  instructa  sunt  nisu,  recipiunt,  in  focum  colli¬ 
gunt,  laticique  rubro  tandem  immiacent. 

§•  6. 

Supremam  ex  hac  theoria  quis  non  cognoscet  tra¬ 
ctus  intestinalis  actionem  et  vim  — resorptionem  chyli  — 
eum  in  finem,  ut  sanguis  principiis  nutrientibus  suis  viis 

orbatus  novis  hicce  locorum  ex  cibis  et  potulentis  para¬ 
tis  et  receptis  imbutus  existat?  —  Quis  non  ex  his  dige¬ 
stionem  ,  assimilationem  et  nutritionem  organicam  fere 
unice  et  exquisite  tribueret  tubo  alimentari?  —  senten¬ 
tia,  quam  observationibus  quotidianis  ducti  et  periculis 
in  hanc  thesim  variis  in  animalibus  aeque  ac  in  homini¬ 
bus  factis  fulti  omni  aevo  defendere  existimarunt  physio- 
■logi ;  cui  ego  tamen  reniti  conabor,  contendens:  fun¬ 
ctionem  tubi  alimentaris  nihil  esse,  nisi  processum 
respirationis  et  resorptionem  succi  illius,  quem  chylum 
vocamus,  per  vasa  lymphatica,  tunc  temporis  nomine 
vasorum  lacteorum  insignia,  nec  altiori  gaudere  digni¬ 
tate  ad  nutritionem  organicam  conficiendam,  ac  vasa 
resorbentia  (lymphatica)  cetera  in  reliquis  organismi 
partibus  distributa,  quae,  ut  placeat,  sententia  in  quae 
porro  adducuntur,  adtendas  lector  benevole! 

§•  7. 

Yitae  adparitiones  ejusque  modificationes  rite  dignan¬ 
tes,  id  quod  vita  sit,  licet  ignoremus,  sub  vitae  processu 
nihil  nisi  mutuum  corporum  commercium,  amplexum 
omnium  inter  se  comprehendere  censemus;  cujus  si 
desideras  sententiae  adplicationem,  ea  fere  intelligendo 
haud  amplius  studebis: 

§.  8. 

Corpus  organicum  naturae  venatur  externae  con¬ 
flictum,  varias  subit  mutationes,  quae  si  sensibus  perci¬ 
pimus,  vitam  comparere  dicimus,  —  quem  conflictum 
autem  pro  diversitate  corporum,  rerumque,  illum  ingre- 
dientium  varium  iterumque  varium  esse,  quis  adhuc 
dubitet? 

Haud  aeque  opus  esse  censeo,  principalia  huc  referre 
momenta;  aerem,  cibos  et  potus,  qua  nutrimenta,  (de¬ 
nominatio,  ut  mihi  videtur,  valde  arbitraria)  lucem, 
tonum,  electricitatem ,  ideas,  et  quae  cetera  sunt.... 

potius  processum  ipsum  conflictum,  adcuratiori  subtra¬ 
hamus  observationi;  scopus  nec  alius  est ,  nec  alius  esse 
potest,  quam  ut  omnia  naturae  externae  elementa,  ma¬ 
terialia  non  minus,  quam  phaenomena  vita  individuali 
(speciali)  confligantur,  illa  alteretur ,  modificetur  (quae 
modificationes  omnes  nomine  assimilationis  nobis  venire 
debent)  quo  melius  ipsa  alias,  aliis  necessarias  actionis 
(expansionis)  dilucidationes,  alia  iterum  modificantes  et 
ad  actionem  incitantes  edendo  'par  evadat. 


Aedificavit  hunc  rin  finem  sator  rerum  machinam 

* 

organicam  omnibus  instrumentis  hincinde  necessariis , 
atriisque,  quae  ad  vehenda  haec  elementa  naturae  ex¬ 
ternae  diversissima  composita  et  in  singulares  confli¬ 
ctuum  formas  aptissima  constructione  organica  gaudere 
voluit;  diremit  in  eundem  finem  materiam  (qua  talem) 
in  tot  tantasque  formas  in  uno  eodemque  organismo 
phaenomenum  concordia  vitam  individualem  sustentan¬ 
tes ,  ut  singulis  in  natura  rerum  externa,  ne  in  vanum 
huc  posita  sint,  latentibus  sollicitatoribus  competens 
construat  organon,  quaque  re  impetrata,  perfectiores 
nobilioresque  semper  intueatur  generationes.  —  Omnia 
ergo  externa  ad  vitam  singularem  necessaria,  ex  omni¬ 
bus  ergo  vivit,  ex  omnibus  alitur,  omnia  assimilare  studet, 
nec  qui  inficias  eat,  hominem  et  omne  corpus  organicum 
aequa  ratione  luce, tono  ,  aere,  electricitate,  quin  influ- 
xibus  mechanicis,  uti  pressione  aeris  etc,  eadem  ratione 
ali,  pabulumque  in  his  invenire  suum,  veluti  in  cibis  et 
potulentis;  haud  enim  denegare  videris,  et  mentem  et 
animum  functionibus  cerebri  et  systematis  nervorum 
inde  prodeuntium  ali,  fortificari  et  gradum  assequi  altio- 
rem;  quae  si  adhuc  refutare  velles,  respice  animalcula  per 
hiemen  dormientia*),  nihil  enim  per  tubum  alimentarem 


*)  Huc  et  plantas  io  nostro  climate  refer. 

recipiunt,  quin  vita  deleatur,  ceteris  enim  vitae  admi¬ 
niculis,  aere,  electricitate,  modico  calore,  continuo 
perstantibus ,  qui  posterior  autem,  si  [justo  magis  defe¬ 
cerit,  haud  amplius  evigilant.  Quid?  si  in  pathologormn 
vocis  rationem  te  introducere  conabor?  eo  enim,  quod 
corpus  organicum  huc  majorem  lucis,  huc  toni,  huc 
electricitatis ,  huc  contagii,  huc  pressionis  mechanicae 
gradum  non  assimilare  queat,  generari  inflammationes, 
febres,  laesiones,  vix  non  omnes  profitentur. 

§.  io. 

Irrefutabile  tamen  recipe  argumentum  ex  negatione: 
enimvero  deficiente  uno  supra  memoratorum  momento¬ 
rum  aut  alio,  aut  pluribus,  aut  omnibus:  vitae  phaeno¬ 
mena  etsi  gula  et  baccho  celebratis  quoad  qualitatem  de¬ 
ficientis  compatientur ,  minori  in  conspectum  venient 
intensitate ,  delebuntur  tandem,  ac  si  corpori  denegabis 
solida  fluidaque:  aequa  enim,  ac  ventriculus  cibos  fertur 
fame  oculus,  auris  cerebrum  recipiendi  lucem  tonum, 
ideas  etc. 

§.  1L 

Quis,  quaeso,  solam  et  unicam  nutritionis  organi¬ 
cae  fontem  adhuc  quaerat  in  chymi  et  chyli  confectione? 
quis  adhuc  miraretur,  corpus  organicum  tot  recipere 
alimentationis  vehicula,  quot  sunt  relationes  naturae  ex¬ 
ternae,  quas  cum  illo  ingredi  queat,  et  revera  hac  re 
luce  solis  clarius  perspecta,  haec  sic  dicta  nutrimenta 
inferioris  notae  sunt  et  dignitatis,  quam  quae  unice  suc¬ 
cum  et  sanguinem  largiantur. 

§.  12. 

Quin  tamen  ex  altera  parte  negemus  relationes  modo 
memoratas  in  tubo  intestinali  esse  copiosissimas,  rerum¬ 
que  varietatem  conflictum  in  hoc  organo  cum  corpore 
ingredientium,  eximiam  et  eminentem,  quominus  non 


i 

et  plurima  huc  edere  queat  vitae  phaenomena,  seu  quod 
idem  est:  natura,  corpora  organica  aedificans,  et  illorum 
amplexum  desiderans  altioris  notae  influxuum  singulis 
singula  fere  substruens  organa  et  systemata,  quin  in  in¬ 
numeram  horum  molem  augeat,  universale  quoddam 
condere  studuit  organon  (tubum  intestinalem),  quo,  mi¬ 
noris  dignitatis  infinitum  rerum  externarum  numerum 
capere,  iliorumque  praesentiam  experiri  fas  est. 

§.  13. 

Ut  ergo  resorptione  succi  alentis  in  tubo  intestinali 
ad  nutritionem  organicam  vix  opus  esse  intelligamus ; 
enim  vero  aliunde  assumtis  et  digestis  et  assimilatis  aliis 
naturae  externae  principiis  absque  absorptione  et  re¬ 
ceptione  succi  cujusdam  per  vasa  lymphatica,  nonne  in 
opprobrium  nobis  cederet,  processum  vitalem  ex  con¬ 
flictu  partium  huc  contingentem,  aeque  ac  respirandi, 
videndi,  audiendi  etc. :  excelsum,  mechanica  plane  ex¬ 
plicare  ratione  *)?  Quid  potius  experientia  edocemur? 
Ut  taceam  exempla  famis  et  sitis  per  longum  temporis 
spatium  ab  hominibus  sustentae,  praeter  videre  non  po¬ 
teris,  primam  jam  cibi  portionem  hominem  fame  lon¬ 
gaevo  conquassatum,  imo  solam  autopsiam  ciborum, 
refectioni  suae  praeparatorum  et  adstantium  tali  ceJeri- 

*)  Celeb.  Prof.  Tolteny  in  pathol.  gen.  lib.  I.  §.534.  in  adnatatione 
dicit:  Nec  bene  in  penetralibus  corporis  secretionem  et  sorbi¬ 
tionem  concipio.  Quod  si  in  columna  galvanica  componuntur  et 
disjunguntur  corpora,  devehunturque  principia  in  polos  opposi¬ 
tos  momento  citius :  si  solutae  partes  corporum  anorganicorum 
electricis  pulsae  viribus  in  crystallos  citissime  copulantur:  si 
imponderabilia  aeris  electricitate  in  corpora  palpabilia  ruunt.  — 
Obstupae  cur  nobilissimae  naturae  humanae  vitalem  electricam 
facultatem  non  conceperint  physiologi :  fugantem  quae  stagnat, 
et  praecipitantem,  quae  gasformis  fuit  materiam  organicam,  quin 
oscula  vasorum  sorbentium  et  exhalantium  his  fictis  muneribus 
naturae  tribuerentur:  expedientem  incrementum  et  decrementum 
partium  adsimilantiuni  et  defectionem. 

tate  et  intensitate  reficere,  totamque  ejus  vitam  erigere 
et  incitare,  veluti  id  idem  contingere  observas  in  homine, 
cui  spiritum  per  quaedam  denegaveris  momenta,  prima 
jam  hausta  aeris  portione,  id  quod  processum  dynami- 
cum  omnimode  huc  obtingentem  satis  tibi  demonstret. 

§.  14.  • 

Imo  quod  offam  qua  talem  resorbendi  vasa  sic  dicta 
lactea  imparia  sint,  ex  structura  illorum  et  intestinorum, 
dissertationibus  anatomicis  et  physiologicis  innixus  sat 
cito  perspicis:  quoadusque  enim  et  oculus  armetur  ostia 
eorum  in  interna  velamentorum  facie  invenire  nefas  *). 

§•115. 

Experti' perinde,  naturam  quoad  operationes  in  aliis 
uliisque  organis  modificate  contingentes  et  structuram 
texturamque  illorum  variasse,  certo  certius  etiam  hanc 
vasorum  lymphaticorum  provinciam  singulari,  singulari 
si  prospicerent  scopo,  insignire  ivisse  fabricatione,  ve¬ 
hentibus  nimirum  laticem  (juxta  theoriam),  ex  quo  san¬ 
guis  fiat,  ceteris  vero,  qui  jam  sanguis  fuit;  quam  autem 
quaeris  incassum. 

§.  16. 

Congruus  tandem  et  in  aliis  vasis  resorbentibus  ac 
in  memoratis  effectus  obtingens,  satis  mihi  et  vobis  de¬ 
monstrare  reor,  in  unum  omnia  concernere  finem;  enim 
vero  et  quantitatem  laticis  cetera  explentis  in  illisque 
vecti  augeri,  si  modo  partes  organicas  illa  recludentes 
fluidis  imbueris  copiosis,  quo  magis  molles  reddantur, 
expansae,  spongiosae,  succulentae  **),  non  inficias  ibis, 
idem  quod  sub  digestione  in  tractu  intestinali  contingere 
videbis,  argumento,  quod  nonnisi  his  adminiculis  vasa 


*)  Prof.  Raem.  Anat. 

**)  Vide  opera  anatomica. 

lactea  majorem  recipere  queant  fluidi  quantitatem  ex 
organis  ipsis  (intestinis  succulentis)  hausti,  minime  ex 
chylo,  ut  ergo  et  haec  (vasa  lactea)  veluti  vasa  lymphatica 
in  aliis  organis  superficialiter  et  profundius  sita*)  com¬ 
munem  solum  et  universalem  (si  ita  dicere  licet)  vasorum 
lymphaticorum  functionem  perhibere  dubium  non  super¬ 
sit:  ad  quam  ihesim  confirmandam  ea  adhuc  dignari  vel¬ 
les,  haud  unquam,  quousque  et  ciborum  denegatio  pro¬ 
trahatur  hos  canales  inventos  esse  vacuos,  ut  videre  li¬ 
ceat,  inservire  resorptioni  lymphae  (intestinorum)  non 
autem  chyli,  quae  vero  lympha  tempore  digestionis  co¬ 
piosior  esse  debeat  ex  antedictis  constat. 

§.  17. 

Quo  rem  his  verbis  dilucidandam  modo  habebis, 
vasa  lymphatica  in  tractu  intestinali  abscondita  (lactea) 
ad  digestionem,  assimilationem  et  nutritionem  organi¬ 
cam  id  idem  solum  conferre,  quod  cetera,  seu:  nutritio 
corporis  organici  eodem  modo  iliaque  intensitate  con¬ 
tingere  possit  illis  deficientibus ,  veluti  id  fit  praesen¬ 
tibus  **).  *  O" 

§.  18. 

Quodsi  nunc,  quinam  in  intestinis  vigeat  vitae  pro¬ 
cessus,  ex  me  quaeris,  illum  respirationi  pulmonum 
(nisi  revera  idem  sit)  haud  dissimilem  censendum  esse, 
tibi  respondere  conabor:  cujus  sententiae  firmitatem  ex 
sequentibus  colligere  velles  argumentis: 


*)  Raem.  Anat. ,  Tom.  II.  p.  354. 

**)  Quodsi  processus  resorptionis  offae  revera  per  vasa  lactea  fieret, 
atque  haec  resorptio  hujus  succi  alentis  ad  nutritionem  organi¬ 
cam  conditio  foret  sine  qua  non :  quaenam  quaeso  invenires  re¬ 
lationem  in  hominibus  macilentis,  tabescentibus  plerumque  justo 
plus  comedentibus ,  in  quibus  nutritio  (crystallisatis  organica) 
prae  reliquis  languet;  nihilominus  omnia  digeruntur,  id  est: 
coquuntur  et  cocta  secedunt,  macie  in  perpetuum  tamen  con¬ 
stante. 

§.  19. 

Primo  quidem,  quod  praecipuum  sistat,  organisa- 
tionem  tractus  intestinalis  adgrediens,  majorem  et  co¬ 
piosiorem  huc  invenies  vasorum  sanguiferorum  nume¬ 
rum  *),  quibus  hoc  organon  membranaceum  sat  tenue 
vix  egeret,  nisi  scopo  haec  finxerit  valde  sublimiori  na¬ 
tura  materna :  relatione  enim  facta  cum  aliis  organis 
parenchymatosis,  uti  musculis,  ossibus.,  aliisque,  imo 
pulmonibus  vix  exceptis,  haec  latice  rubro  abundare 
organa  haud  quis  negabit. 

'  'i  I  . 

§•  20. 

Respirationem  autem]  inj  pulmonibus  mediante  san¬ 
guine  aereque  naturam  construxisse  non  refutans,  quis 
non  simillimum,  imo  plane  eundem  huc  vigere  proces¬ 
sum  ,  adnueret,  et  si  quae  subversaret  differentia,  in  qua¬ 
litate  solum  quaerat  **), 


*)  V eluti  arteriam  caeliacam  ramis  suis  (hepatica  lienali  aliisque) 
valde  diffusis  ventriculum  ac  duodenum  mesentericam  superiorem 
et  inferiorem  reliquum  longe  lateque  ambiens  intestinum. 

"*)  Ut  autem  vasa  sanguifera  majori  copia  huc  distributa  ad  secer¬ 
nendum  destinata  esse  succum  gastricum  et  entericum,  ad  chy- 
mi  -  et  chylificationem  summopere  conferentem  reprobem  ob¬ 
jectionem:  omnium  primo  dignari  velles  naturam  aliunde  quam¬ 
cunque  secretionem  parando  studentem  et  secretioni  competens 
construxisse  organon  ,  veluti  bilis  hepar ,  seminis  testes  ,  salivae 
glandulas ,  muci  acinos  etc.  —  Contradictio  porro  foret  cum 
observationibus  :  ventriculo  enim  fame  conquassato  (vacuo)  succi 
gastrici  plus  continente,  minorem  licet  laticis  rubri  quantitatem 
sibi  illo  tempore  adrogante ,  hepate  autem  et  liene  hoc  scaten¬ 
tibus  ,  quod  si  justa  esset  sententia  viceversa  observaretur :  qua 
observatione  fulti  alioquin  physiologorum  recentiores  divinare 
ausi  sunt,  lienem,  cujus  functis  hujusque  nondum  innotuerat 
qua  organon  declarare  succi  gastrici  secretorium ,  aut  saltem, 
ut  humores  quicunque  in  ventriculo  latentes  quoquomodo  per 
arterias  breves  lienis  acidi  fiant,  et  sic  indolem  succi  gastrici 
capiant  (Celeberr. Prof.  Bischoff  dicit  in  e.xplic.  suis :  3$  &Wfe 

§.  21. 

Quibus  tamen  verbis  plus  adhuc  tribuere  videor 
videre  fidei,  conformationem  et  constructionem  intesti¬ 
norum  ad  hunc  processum  aptissimam  rite  contemplans: 
enimvero  tunica  tubi  alimentaris  interna  (mucosa,  vil¬ 
losa)  mollis  est  laxa,  spongiosa,  interna  ejus  facies  sub¬ 
tilibus  velutineis  prominentiis  et  villis  fungiformibus  ob¬ 
sita,  qui  admodum  conferti  visuntur  et  approximati, 
oculi  armati  auxilio  et  ingemi  sulcorum  et  interstitiorum, 
cellulis  melliferis  non  absimilium  numero  constare  aemu¬ 
lantes  ,  plexu  vasorum  capillarium,  per  quam  subtili  in¬ 
voluti  existunt;  quorum  majorem  adhuc  ut  coacervaret 
natura  numerum ,  valvulas  conniventes  construxisse  vi¬ 
detur,  id,  quod  magis  adhuc  in  animalibus  ruminanti¬ 
bus  in  tertio  illorum  ventriculo  observare  occasionem 
habebis. 

§•  22. 

Certo  certius,  in  hoc  centrum  majorem  laticis  vitalis 
copiam  natura  infundens,  nil  nisi,  quod  more  pulmo¬ 
num  in  tubo  intestinali  amplexum  venari  par  sit  rerum 
externarum,  perficere  studuit.  Quem  in  scopum  majorem 
huc  vehere  cupit  vitae  vehiculorum  numerum  in  solidis 
fluidisve  reconditorum  quae  per  omnem  processum  vita¬ 
lem  digestionis  fluida  solum  reddantur,  quominus  apta 
sint  conflictum  ingredi  vitalem  cum  corpore  organico 
ejusque  repraesentante  —  sanguine;  corpora  enim  non 
agunt  nisi  fluida.  Discrimen  ergo  functionum  in  factore 
altero  (vehiculo)  solum  quaesito,  ibi  enim  aere  atmosphae- 
rico  huc  fluido  quodam,  quoad  qualitatem  admodum  va¬ 
riabili  mediante *  *). 

23ei*mut()ung  roaljr,  fo  ff$  bie  gurn  $ftagen,  n?ie  bie 

Cmtgen  &um  *£er$ert.  (OBeit  fjei §£  bie$Ul$  bte^ieme  be$  9ftagen8.) 

*)  Celeb.  Prof.  Zimmermann  in  Phyt.  p,  245  dicit:  £)ie  fBldttev 
(bec  23egefabilteit)  lebert  in  djenufd;er  ^iitfidjt  iit  berfelben  Um= 
gebung  nue  bie  2But$eht  —  beiben  bief^et  ftcb  @au  er  flo  jf,  &offlen= 
wnb  SSJafferjioff  bar,  nue  in  beq^iebenen  Sontun. 

§•  23. 

Qui  si  obscurior  tibi  maneret  processus,  respice  quaeso 
animalcula  per  branchias,  denegatis  pulmonibus,  respi¬ 
rantia  :  etenim  ex  aqua  aut  alio  fluido  branchias  ambiente 
aerem  huc  latentem  recipiendo  et  suo  modo  sanguinem 
alterando  respirium  absolvunt.  Imo  si  recedis  ad  ima 
animantia,  infusoria,  acalephas  etc.  omnes  hos  processus 
in  entibus  altioribus  separatos,  cuilibet  enim  organon 
fere  designans  distinctum  ,  in  punctum  coaluisse  videtur 
natura,  ut  omnis  eorum  materia  organica  compar  sit 
sensationis  ,  assimilationis ,  nutritionis  ,  respirationis,  et 
quoadusque  entium  conformatione  in  nobiles  nobiliores- 
que  transilit  formas ,  processus  organa  augmentans  divi¬ 
dere  studuit,  ut  in  aprico  sit,  respirationem,  ubi  pulmo 
evaluit,  nil  nisi  ad  fastigium  elevatam  esse  digestionem  et 
vicissim  digestionem  respirationem  *). 


*)  Prof.  Tolteny  in  patii,  lib.  I.  §.533  in  adnot.  dicit:  ]\Tisi  omnis 
me  ludat  scientia,  processus  respirationis  et  nutritionis  coincidu^. 
Uterque  conflictum  vitae  singularis  cum  rerum  natura  externa 
perhibet.  Respirationis  primo  summo  et  centrali  phaenomene 
aer  atmosphaericus  fame  pulmonum  adpetitus :  nutritione  cibi 
et  potulenta  adsimilantur :  ultimo  peripherico  utriusque  res  ad- 
similatae  deficiunt.  Summis  vitae  organicae  moliminibus  id  idem 
pepigit  natura.  Plantis  haud  indidit  organa  distincta  respiratio¬ 
nis  et  digestionis:  sed  quibus  succum  nutrientem,  iis  hauriunt 
et  aerem.  Neque  aliter  cogit  nutritionem  et  respirationem  in 
foetu  natura,  cujus  sanguinem  altiori  inbuit  vitalitate  sanguis 
matris  in  placenta,  nec  travectus ,  nec  transudatus.  Mutata  ve¬ 
hiculorum  ratione,  terra  opertas  radices  aquam:  ceteras  aerem 
sorbere  partes  perlatum  est.  Talis  simplex  et  animalculis  in¬ 
fimis  est  assimilatio  et  respiratio  ,  prouti  vero  vita  et  organisatio 
complicatur  et  perficitur,  natura  omnibus  sua  condit  viscera. 
Quis  si  evolutionem  vitae  fatalis  peragret  humanae  ,  respiratio¬ 
nem  et  adsimilationem  atriis  haud  septis  copulatas  non  intuetur? 
sensimque  nobili  elucescente  organisatione  expetere  faetum  mo¬ 
lem  majorem  et  qualitatem  aliquantulum  aliam  aefis  et  nutrimen¬ 
torum,  seseque  ex  sinu  matris  explicare.  Nolim  ergo  respiratio- 

§.  24. 

De  quo  ut  eo  melius  convincaris,  binorum  horum 
processuum  identitatem,  quomoclo  illam  in  animalculis 
humilioribus  mox  vidisti,  in  principiis  vitae  humanae, 
placenta  et  pulmonibus  nondum  constructis  referto :  circa 
quam  inter  auctorum  celeberrimos  sequentia  D.  Profes¬ 
sor  T  o  1 1  e  n  y  *)  facit  verba  : 

» Respiratio  et  digestio  in  exordio  vitae  humanae 
identicae  esse  cernuntur.  Sunt  praeter  dubium  et  omni 
vita  indole  analogae,  tantum  forma  diversae.  . .  .  Quis  in 
principiis  vitae  humanae  tractum  intestinalem,  ceteraque 
organa  digestioni  et  respirationi  dicata  observaverat,  atta¬ 
men  faetus  nutritur,  ejus  sanguis  vitalitate  altiori  imbuitur, 
organa  stadiis  vitae  ejus  competentia  construuntur,  mole 
augentur  etc.  Id  idem  in  monstris  tubo  intestinali  mancis 
observamus . Nullus  ambigam  in  initiis  rerum  homi¬ 

nis  embryonem  digerere  et  respirare  universo  corjmre 
veluti  id  ima  faciunt  animalia,  nec  pro  digestione  nec 
pro  respiratione  distincto  existente  organo  ... ,  Jam  vero 
disputare  nolim,  sufficientia  quum  reperiam momentadi- 
gestionis  et  respirationis  in  hepate  et  placenta  (hac  poste¬ 
riore  enim  jam  composita),  nunc  tubus  alimentaris,  an 
cutis,  utpote  partes  organicae  liquore  amnios  circum¬ 
fusae  quid  ad  nutriti onem  conferant.  Resorberi  quid  his 
atriis  ex  dicto  liquore  seu  adfirmem  seu  negem,  parum 
interest.  Nutritionem  tamen  his  exquisite  contingere  viis, 
semper  dubitaveram ,  quum  quantitatem  liquoris  amnii 


nem  pro  continua  secretione  nec  nutritionem  pro  sempiterna 
habere  adsimilatione  :  malim  potius  utrum  que  processum  ut  ge¬ 
nesim  in  interruptam  cum  defectione  et  deditione  partium  in¬ 
tueri  ,  phaenomenaque  discrepantia  ex  discrepantibus  influxibus 
ordiri.  Comperimus  etiam  tam  digestionem,  quam  respirationem 
juvari  illis  iisdemque  organis:  utpote  hepatis,  splenis,  renum, 
cutis  ,  et  in  faetu  glandulis  thyreoidea  et  thymo. 

*)  Lib.  II.  1397  adnot. 

cum  incremento  foetus  crescere  semper  vidissem:  tubum 
alimentarem  autem  et  cutim  organa  tunc  temporis  in 
evolutione  et  sui  conformatione  versantia  —  pariter  ac 
pulmones  —  munere  proprio  defungi  haud  conspexissem, 
advehitur,  ut  opinor,  satis  laticis  sufficienterque  prae¬ 
parati  ex  placenta  et  hepate  pro  nutritione  corporis  foe- 
tilis  et  secretione  liquoris  amnii,  tuentis  foetum,  etiam 

indole  sua  — ita  saltem  reor — pro  nutritioni  inepti . 

Exposcit  (foetu  enixo)  qui  maturuit  tubus  alimentaris 
stimulum  ciborum  et  potulentorum:  exposcit  natura  sua 
pulmo  stimulum  aeris  atmosphaerici  ceteraque  omnia 
more  suo  organa  hunc  illumve  influxum.  Nec  ergo  a 
stimulo  aflris  atm.  ordior  respirationem  nec  a  stimulo 
nutrimentorum  digestionem  sed  flagitat  fame  et  siti  tra¬ 
ctus  intestinalis  maturus  cibos  et  potulenta,  flagitant 
pulmones  aerem  atm.  quemadmodum  serius  genitalia  coi¬ 
tum  oculus  lucem,  auris  tonum  et  s.  p.  —  Fames  autem 
et  sitis  et  flagitatio  influxuum  diversorum  ex  conflictu 
vitae  hominis  prosilit  cum  vehiculis  rerum  naturae  ex¬ 
ternae,  in  cujus  sinu  vivit,  sine  quibus  vivere  nefas;  .... 
J  ires  ergo  nostrae  sub  vita  aperta  et  celata  id  idem  moliuntur, 
sub  celata  mediante  placenta  materna  ad  se  vindicant  ve¬ 
hicula  rerum  naturae  externae,  sub  aperta  immediate  . . . .« 
e  quibus  verbis  ea  in  scopum  meum  evincere  studeo, 
naturam  idem  idemque  (conflictum  dynamicum)  ubicun¬ 
que  molientem,  in  entibus  altioribus  multiplicasse  solum 
organa  processum  hunc  sustentantia;  veluti  id  facere 
studet  in  nobismet  natis,  sufficiente  enim  sub  vita  foetili 
pro  ambobus  (sensu  consueto  a  se  invicem  sejunctis) 
functionibus  digestione  et  respiratione  placenta  *). 


§.  25. 

Hac  solum  si  hunc  processum  interpretatus  fueris 
ratione  sub  vita  etiam  aperta  effectum  proportionalem 


)  Collega  antecedens  in  dissert.  inaug.  thesim  defendit:  «Placenta 
foetui  pulmo  simul  que  tubus  alimentaris. 5) 

justo  modo  explicare  haud  amplius  studebis :  enimvero 
haud  alia  ac  prorsus  hac  ratione  citam  et  penetrantem 
actionem  corporum  quorumdam  incitantium,  veluti  vini, 
potus  arabici,  theae,  solidorum  vix  exceptorum  concipere 
fas  est,  quae,  si  per  omnem  vasorum  lacteorum  amba- 
gem  sanguini  tandem  admixta  fuerint,  tardius;  tardius- 
que  effervesceret  latex.  Quin  jam  desit  resorptio  (id  est: 
respiratio  haec)  principiorum  quorumdam  in  cavo  oris, 
faucium ,  omnibus  id  profidentibus  physiologiae  gnaris, 
etiamsi  vasa  lactea  huc  non  extendantur.  Papillae  enim 
membranae  mucosae  ea  plane  ratione  offae  sese  submer¬ 
gunt,  veluti  id  facere  solent  villi  ventriculi  et  totius  tra¬ 
ctus  intestinalis  chymo  et  chylo,  sensatione  ibi  aperta, 
huc  latente, 

§.  26. 

Ut  si  digestio  nonnisi  absolveretur  resorptione  chy- 
mi  et  chyli,  incassum  tunc  concipere  operam  navabis, 
quomodo  in  his  contingat  nutritio  (digestio  et  assimilatio) 
in  quibus  indurata  et  scirrhosa  glandularum  meseraica- 
rum  indoles  latici  huic  nutrienti  suas  per  vasa  lactea  oc¬ 
cluserat  vias,  ut  hincinde  augmentum  sanguinis  vix  in- 
telligatur  (vide  adnot.  Toelt.  lib.  I.  §.  534).  —  Sed  relin¬ 
quamus,  quae  statum  pathologicum  spectant,  quominus 
sufficiat  ex  sano  et  normali  argumentare  vitae  processu: 
habito  enim  in  numerum  vasprum  horum  resorbentium, 
valvularum  conniventium  et  floccorum  respectu,  mino¬ 
rem  sanguini  tribui  fluidi  quantitatem  haud  quis  negabit, 
aut  saltem  non  omnia  suscepta  latici  rubro  immisceri; 
stillicidio  enim  solum  in  venam  immittitur  subclaviam, 
ut  inter  impossibilitates  referri  mereatur,  sanguinem 
hac  solum  ratione  quantitate  auctum  omnes  largiri  posse 
secretiones  vitae  competentes,  quarum  unica,  lotii  nempe 
admirabile  nobis  quoad  celeritatem  secretionis  et  copiam 
ejus  proponeret  phaenomenon  in aquaepotatoribus  prae¬ 
cipue  visibile,  quorum  urina  largissima  quantitate  tam 


brevi  jam  fluit  tempore,  ut  ob  tardiorem  supra  memoratam 
resorptionem  et  travectionem  vix  concipere  fas  sit,  quod 
omnis  illius  portio  latici  rubro  jamjam  Adhaeserit :  de 
quibus  inferius  pauca  adhuc  adnectere  conabor. 

§•  27. 

Quibus  porro  adnueres  extemplo,  si  recederis  in  im¬ 
mensum  vegetabilium  regnum:  radix  nempe  et  planta 
supra  intima  inter  se  nectuntur  sympathia:  eadem  stru¬ 
ctura  anatomica  gaudentes  ambae,  priori  tamen  commu¬ 
niter  resorptio  (digestio)  respiratio  posteriori  rtar^ojcrjv 
adsignatur.  Ego  vero  asserere  vellem  plantarum  succum 
inire  conflictum  vitalem  ibi  fluidis,  hic  aeriformibus,  quem 
eundem  eundemque  esse  processum  dignoscitur  ex  eo, 
quod  arbore  inverso  functiones  vicissim  mutentur,  ra¬ 
dice  in  ramos  et  folia,  his  in  radicem  conversis  *). 

§.  28. 

Sed  quod  experientia  in  hunc  vitae  processum  ob¬ 
servatores  jam  edocuit  ne  negligamus,  inter  plura  quae 
adducere  queam  id  idem  demonstrantia  exempla**)  illud 
solum  a  Segalas  factum  nobis  sufficiet,  narrante,  quod 
intoxicatio  injecto  nucis  vomicae  infuso  in  partem  tra¬ 
ctus  intestinalis  supra  et  infra  ligatum,  ligatis  quoque 
ejusdem  vasis  sanguiferis,  nonnisi  subsequuta  sit  poste¬ 
rioribus  solutis  etc.  ex  quibus  hincinde  deducere  volue¬ 
runt  physiologi,  quod  non  unice  vasa  lymphatica  (lactea) 
sint  sorbentia ,  quaeque  functio  et  venis  tribui  debeat, 
opinatio  imaginationi  nostrae  propius  jamjam  accedens. 

§•  29. 

Majorem  ex  his  adhuc  invenies  veritatis  probabilita¬ 
tem,  quodsi  sententiarum  istarum  in  pathologiam  adpli- 

*)  Vide  Prof.  Zimmermann  Phyt.  pag.  171 _ 245. 

**)  Vide  Berth.  Phys.  lib.  II.  pag.  473. 

cationi  attentus  fueris;  ego  enim  luce  clarius  videre  vi¬ 
deor,  principium  illud  irritans  ,  concitans ,  quod  omni¬ 
bus  consentientibus  assumitur  in  pulmonibus  aere  , 
aliundeque  aliud,  per  hanc  respirandi  methodum  (illi 
per  branchias  similem  in  tubo  intestinali)  demi  atque 
temperari,  quid?  —  nonne  validam  in  febribus  sitim 
existentem  ex  eadem  fonte  melius  haud  explicare  fas  est? 
Corpus  enim  organicum  nimia  sanguinis  vitalitate  (febri) 
laborans  sanguinem  phlogisticum  humidis,  fluidisque 
frigidioribus  immergere  studens  sensatione  alterata  (siti) 
desiderat  refrigerantia*),  quibus  tribuere  queat  flammam 
suam  et  aestum  (idem,  quod  sub  calore  aestatis  torquente 
balneo  impetrare  cupimus  frigidiusculo)  hac  saltem  ra¬ 
tione  ordinationem  nostram  in  istis  defendere  possumus 
morbis  febrilibus,  in  queis  nobis  emulsum  ceteris  prae¬ 
ferre  placet  pharmacis :  consueta  etenim  et  vulgata  si  con¬ 
tingeret  processus  digestionis  et  assimilationis  ratione, 
laticis  incitati  per  citam  lactis  resorptionem  augeres  mo¬ 
lem  novumque  flammae  adhuc  subministrares  pabulum, 
quis  negabit?  imo,  quod  et  sufficientem  ir.  hoc  agendi  mo¬ 
do  concipiam  rationem  ,  febricitantibus  detrahere  nutri¬ 
menta  stimulo  quodam  fortiori  scadentia,  illisque  solum¬ 
modo  concedere  emollientia,  refrigerantia  etc.  ut  nimirum 
latex  effervescens  ex  una  parte  non  solum  non  inveniat 
quaedam  vitae  vehiculorum  sub  sanitate  competentium  , 
verum  etiam  ex  altera  suis  aliunde  jamjam  receptis  et 
fervore  hincinde  nacto  spoliaretur,  pristinamque  recu¬ 
peret  qualitatem  (sanam). 


Quodsi  nunc  cuinam  vasa  lactea  prospiciant  scopo 
quaestio  oriatur  et  de  illorum  functione  ideam  pau- 


*)  Ex  qua  causa  (scilicet  instincto  quodam)  in  alkalina  humorum 
secretorum  indole  sitim  in  acida  ,  in  expansione  cum  vitalitate 
concidente  sitim  in  spirituosa  progignere  studuit  natura  (Tolt.). 

cis  verbis  adjicere  conabor,  contendens:  haec  cum 
reliquis  in  corpore  organico  distributis  vasis  lymphati¬ 
cis  singularem  constituere  circulum  substantialem,  in 
se  reclusum,  cum  ceteris  ambobus  tamen  intime  cohae¬ 
rentem,  veluti  arteria  cum  venis  pulmonalibus  mino¬ 
rem,  majorem  construit  circulum  aorta  cum  cayis.  Facile 
enim  construitur  haec  conceptio  a  priori  non  minus  quam 
a  posteriori:  Enim  vero  pridie  jamjam  physiologi  gan¬ 
glia  nervorum  (automaticorum),  quorum  constructione 
natura  corpora  organica  nobiliora  semper  semperque 
aedificans,  ut  in  cerebrum  tandem  excrescant,  initium 
systematis  nervosi  hausit,  pro  totidem  actionis  automa- 
ticae  (ad  vegetationem  organicam  necessariae)  motores 
habere  rebantur,  ut  si  rem  adcuratius  quidpiam  exami¬ 
nabimus,  aeque  facile  nobis  eruere  liceat,  naturam  simili 
prorsus  ratione  initiare  cordis  formationem,  ut  a  vase 
aliquo  quidpiam  dilatato,  quo  incipiat  in  cor  tandem 
excescat  duplicatum ,  omnesque  has  vasorum  lymphati¬ 
corum  glandulas  motores  circulationis  lymphae  haberi 
posse.  Quodsi  enim  ganglion  ubi  evaluit,  omnem  movet 
sensationem  vitae  dignitati  competentem,  vas  autem  etsi 
minimum  (9tucfen$efd$  2lnfan$  vJpet^btlbmu})  omnem 
circulationem,  quid  nos  assumere  impedit,  eundem  ad¬ 
huc  in  sphaera  sua  exserere  scopum  glandulas  lympha¬ 
ticas  in  entibus  altioribus,  in  quibus  illis  accedit  cor, 
veluti  prioribus  cerebrum,  ut  lympha  (sanguis  albus) 
hac  ratione  in  circulo  moveatur  proprio,  guttas  latici 
rubro  solummodo  concedens. 

§.  31. 

Hoc  quod  fieri  possit  non  miraberis,  reputans,  illa 
eademque  vasa  idem  idemque  fluidum  vehere  et  revehere 
posse,  distinctis  solum  temporis  intervallis,  quemadmo¬ 
dum  id  fieri  observas  in  planta  e  terra  primum  proger¬ 
minante,  inter  nodulum  et  cotyledones  *),  quemadmo- 

*)  Prof.  Zi  nmermann  in  pbyt.  pag.  j.39. 

dum  de  con-  et  reductione  nervorum  psysiologis  disserere 
placuit;  eo  magis  tunc  hoc  contingere  debet,  per  succu- 
lentiam  organorum  (§.  16)  his  locis  ad  majorem  resor¬ 
ptionem  occasione  data,  ut  quae  ibi  copia  majore  susci¬ 
piuntur,  huc  et  illuc  conducantur;  deficiente  tamen 
resorptione  huc,  humores  recipiat  ab  illis,  ut  circulus 
conficiatur,  quod  praxi  satis  demonstrari  reor. 

§.  32.  • 

Quaesiverunt  enim  medici  obstupefacti,  urinam  larga 
hac  quantitate  et  summa  celeritate  post  potus  secerni,  ut 
vix  credibile  sit,  omnem  jam  adhaesisse  sanguini  (§. 26) 
vias  lotii  clandestinas,  quibus  directe  fluida  e  ventriculo 
ad  renes  et  vesicam  fundi  crediderunt,  et  quodsi  etiam 
haec  sententia  nostris  temporibus  per  coijsiderabilem  in 
his  organis  sanguinis  circuli  celeritatem,  per  immediatam 
arteriae  renalis  ex  aorta  originem,  ejusque  brevitatem, 
et  majorem  diametrum  (lumen)  refutata  videbatur:  ob¬ 
servatio  tamen ,  quod  post  largam  aquae  portionem 
haustam  lotium  aucta  quantitate  intra  breve  tempus  jam- 
jam  eliminatur  ita  quidem,  ut  inter  horam  quinquies 
sexies  mittere  cogamur  *) ,  postmodum  autem  per  lon¬ 
gum  diei  spatium  secretione  silente,  novum  illi  iterum 
tribuere  videtur  fundamentum  et  probabilitas:  etenim 
quaeritur  cur  et  quomodo  ex  sanguine  per  horam  omnis_ 
fiat  hujus  secretio? 

»  .  *  .  '  i 

§.  33. 

His  ideis  fultus  quoad  Pathologiam  etiam  prognosim 
in  hydrope  ascite  secundum  permeabilitatem  glandula¬ 
rum  meseraicarum  dirigendam  et  hac  praesente  faustam 


Experientia  in  me  ipso  facta ;  matutino  enim  tempore  quotidie 
quatuor  aquae  frigidae  libras  hauriens  ab  hora  10  ad  li  usque 
toties  lotium  larga  quantitate  mittere  cogor. 

deficiente  viceversa  statuendam  esse  putarem :  quia  sine 
dubio  circulatio  lymphae  substantialis  (superius  §.  30.  31. 
enucleata)  majora  invenit  impedimenta,  ut  humores 

aquei  per  vias  directas  ad  organa  se-  et  excretoria  vehi 
et  eliminari  queant. 

§.  34. 

Eecipitali  modo  saepius  urinam,  se-  et  excretione 
per  vias  convenientes  cohibita,  in  omnem  humorum  mas¬ 
sam,  monstrare  perinde  sudorem  indolem  prioris:  resor¬ 
beri  eadem  ratione  haud  rarius  saniem  et  ichor  et  pus, 
mve  secretis  comparere:  fundi  quoque  bilem  in  omnem 
corporis  peripheriam:  elucescere  exinde  summam  sol¬ 
ventium  dignitatem  et  potentiam :  ex  antedictis  sponte 
liquet. 


§•  35. 

Quibus  omnibus  tamen  absolutas  has  theses  nequa¬ 
quam  defenderem,  imo  potius  per  sedulam  naturae  phae¬ 
nomenorum  observationem  perque  plura  in  animalibus 
oeconomiae  humanae  proxime  accedentibus  ,  utrum  sit 
necne,  facta  pericula  uberius  dilucidatum  iri,  spero;  nec 
autem  in  votis  fuit,  uberiorem  huc  largiri  thesium  ex¬ 
positionem,  ut  nempe  confirmentur,  sufficiant  solum 
idea© ,  ex  titulo  colliges. 


3 


Th  eses  defendendae. 


1, 

Aequa  ratione  omne  et  nullum  in  natura  corpus 
vocare  poteris  venenum. 

2. 

Historia  naturalis  medico  nonnisi  utilis. 

e. 

Aqua  frigida  unicum  oeconomiae  humanae  con¬ 
veniens  est  potulentum. 

4. 

Non  solum  sanguinis  (majorem  et  minorem),  sed 
et  humorum  in  organismo  invenies  circulum. 

5. 

i  In  omni  nutritione  organica  cibi  et  potulenta 
non  minus  quam  aer  atmosphaericus  suam  conferunt 
symbolam. 

0. 

Inter  operationes  ad  cataractam  (ceteris  paribus) 
reliquis  praefer  extractionem. 

7. 

Foetus  in  utero  matris  ne  minime  ens  parasi¬ 


ticum. 

8. 

Plus,  quam  hepar  tubus  alimentaris  nomen 
meretur  pulmonis  abdominalis. 

9 

Discrasia  canceratica  sui  generis  non  est. 

10. 

Distingue  inter  rheumatismum  et  arthritidem. 


11. 

Delirium  cum  tremore  erethismum  nervorum 


agnosce. 


12. 


Medico  non  datur  specificum. 


18, 

Cultrum  chirurgicum  non  solum  mechanicum  sed 
saepe  saepius  remedium  est  dynamicum. 

